turjo4nis/wikipedia-bn-dump-20250701 huggingface dataset:
এম-১৬৮ (মিশিগান হাইওয়ে)

এম-১৬৮ ছিল মিশিগান রাজ্যের অন্যতম ছোট ট্রাঙ্কলাইন মহাসড়ক। রাস্তাটি মাত্র ০.৯৫৩ মাইল (১.৫৩৪ কি.মি.) লম্বা ছিল। এম-১৬৮ এলবার্টা শহরের এম-২২ থেকে অ্যান-আরবর রেলওয়ে ফেরি ডক পর্যন্ত বিস্তৃত ছিল। এটি দক্ষিণ বেটসাই লেকের পাড় ( লেকটি লেক মিশিগানের পূর্বে অবস্থিত , বেটসাই নদী থেকে উৎপত্তি লাভ করেছে) দিয়ে চলমান। ১৯৩১ সালে রাস্তাটি তৈরী করা হয় এবং এটি ১৯৮৪ সাল পর্যন্ত কার ফেরির সংযোগ রাস্তা হিসেবে ব্যবহার করা হতো। পরবর্তিতে এম-১৬৮ কে মিশিগান ডিপার্টমেন্ট অব ট্রান্সপোর্টেশান(এমডিওটি) স্থানীয় প্রশাসনের হাতে হস্তান্তর করে। এই হস্তান্তর, ২০১২ সালের ২৪ এপ্রিল সম্পন্ন হয় এবং বর্তমানে রাস্তাটি একটি গ্রাম্য রাস্তা হিসেবে পরিচিত।

রাস্তার বিবরণ 
 
এম-১৬৮, ০.৯৫৩ মাইলের একটি ছোট্ট মহাসড়ক ছিল। এটি এলবার্টা শহরের এম-২২ থেকে অ্যান-আরবর রেলওয়ে ফেরি ডক পর্যন্ত বিস্তৃত ছিল। ফ্রাঙ্কফোর্ট অ্যাভিনিউ এর কাছে এম-১৬৮ দক্ষিণ বেটসাই লেকের পাড় দিয়ে লোকালয় এবং বাণিজ্যিক এলাকা অতিক্রম করে যায়। এরপর আস্তে আস্তে পশ্চিম দিকে মোড় নিয়ে ফুরেন্স অ্যাভিনিউতে প্রবেশ করে। ফুরেন্স অ্যাভিনিউতে রাস্তাটির একপাশে লোকালয় এবং অন্য পাশে পড়েছে লেক এলাকা। পরবর্তিতে রাস্তাটি পশ্চিমে মোড় নিয়ে শেষ হয় গিয়ে অ্যান-আরবর রেলওয়ে ফেরি ডকে।

ইতিহাস 
এম-১৬৮, ১৯৩১ সালের দিকে তৈরী করা হয়। পরে রাস্তাটিকে রাজ্য ট্রাঙ্কলাইন মহাসড়ক ব্যবস্থায় নিয়ে আসা হয়। ১৯৪৭ সাল পর্যন্ত রাস্তাটির তেমন কোন পরিবর্তন সাধিত না হলেও সেই বছর একে এম-২২ এর সাথে জুড়ে দেওয়া হয়। রাস্তাটি কার গাড়ির জন্য ফেরিতে ওঠার পথ হিসেবে বিবেচিত হতো।
এমডিওটির তথ্যমতে, ২০১০ সালে ২.১ মিলিয়র ডলার খরচ করে রাস্তাটি পুনরায় নির্মাণ করা হয়। তারপর রাস্তাটিকে স্থানীয় প্রশাসনের হাতে ছেড়ে দেওয়া হয়। এই হস্তান্তর, ২০১২ সালের ২৪ এপ্রিল সম্পন্ন হয় ।

মূখ্য অংশবিশেষ

তথ্যসূত্র

বহিঃসংযোগ 

 Former M-168 at Michigan Highways
 Former M-168 at Michigan Highway Ends

মিশিগান রাজ্যের মহাসড়ক
মিশিগান অঙ্গরাজ্যের মহাসড়ক
ব্যবস্থাপত্র ছাড়া লভ্য ঔষধ

ব্যবস্থাপত্র ছাড়া লভ্য ঔষধ বা চিকিৎসা ছাড়পত্র ছাড়া ঔষধ বলতে সেই সব ওষুধ বোঝায় যেগুলো ক্রেতার কাছে সরাসরি ব্যবস্থাপত্র (প্রেসক্রিপশন) ছাড়াই বিক্রি করা হয়। জরুরি প্রয়োজনে চিকিৎসকের পরামর্শ ছাড়াই নিজের উপসর্গ বুঝে গ্রহণযোগ্য মাত্রায় এ ওষুধ সেবন করতেও খুব একটা বাধা নেই।

অনেক ওষুধ এমন আছে যেগুলোর অপব্যবহার করা হয়। যেমন ব্যথা-বেদনা কমাতে বহুল ব্যবহৃত ওষুধ মরফিন, হেরোইন ইত্যাদি নেশা করতে অপব্যবহার করা হয়। প্রশাসনিক বা আইনগতভাবে সব ওষুধকে দুই ভাগে ভাগ করা হয়। একটি হল নিয়ন্ত্রিত ওষুধ, এগুলো কিনতে হলে রেজিস্ট্রার্ড ডাক্তারের ব্যবস্থাপত্র  লাগে; আর অপরটি হল ব্যবস্থাপত্র ছাড়া লভ্য ওষুধ। এগুলো কিনতে রেজিস্ট্রার্ড ডাক্তারের ব্যবস্থাপত্র লাগে না। যেমন,  জ্বর ও ব্যথা-বেদনা কমাতে  প্রদাহবিরোধী- প্যারাসিটামল, এসপিরিন; সাধারণ সর্দি কাশির ওষুধ ক্লোরফেনার‍্যামিন ইত্যাদি কিনতে রেজিস্ট্রার্ড ডাক্তারের প্রেসক্রিপশন লাগে না। এগুলো ব্যবস্থাপত্র ছাড়া ওষুধ। সাধারণত, ওষুধের দোকানে গিয়ে কাউন্টারে দাঁড়িয়ে ব্যবস্থাপত্র দেখানো ছাড়াই এসব ওষুধ কেনা যায় যায় বলে এদের নামকরণ হয়েছে ব্যবস্থাপত্র ছাড়া লভ্য ওষুধ।

‘জাতীয় ওষুধ নীতি-২০১৪’র খসড়ায় চিকিৎসা ছাড়পত্র ছাড়া যেসব ওষুধ (ওটিসি) খুচরা বিক্রি করা হয় তার তালিকা করে বিক্রির একটি নিয়ম নির্ধারণ করা হয়েছে। এ ছাড়া চিকিৎসা ব্যবস্থাপত্র অনুযায়ী ওষুধ বিক্রির ক্ষেত্রেও শর্ত দেয়া হয়েছে। অত্যাবশ্যকীয় ওষুধের তালিকাও নতুন করে তৈরি করা হয়েছে। আগে অত্যাবশ্যকীয় তালিকায় ওষুধ ২০৯টি থাকলেও এখন তা সংযোজন-বিয়োজন করে ২৫৪টি করা হয়েছে। ব্যবস্থাপত্র ছাড়া (ওটিসি) যেসব ওষুধজাতীয় খাদ্য বিক্রি করা হচ্ছে তা আইন করে নিয়ন্ত্রণ করার জন্য সুপারিশ করা হয়েছে।

তথ্যসূত্র 

চিকিৎসা সেবা
ঔষধ
ঔষধের নিরাপত্তা
ঔষধ শিল্পোৎপাদন নীতি
মাদকদ্রব্য
লোবোসা

লোবোসা  () অ্যামিবোজোয়া পর্বের একটি উপপর্ব।

বর্ণনা 
সাধারণতঃ সমস্ত ফ্ল্যাজেলা বিহীন, ভোঁতা কন্দাকৃতি সিউডোপড যুক্ত অ্যামিবোজোয়া প্রজাতিকে লোবোসা উপপর্বের অন্তর্ভুক্ত করা হয়ে থাকে। ১৯৯৬ খ্রিস্টাব্দে টমাস ক্যাভেলিয়র-স্মিথ ও চাও তাঁদের গবেষণাপত্রে মত দেন যে, আর্ক্যামিবা ও মাইসিটোজোয়া লোবোসা উপপর্বের সঙ্গে ঘনিষ্ঠ সম্পর্কযুক্ত এবং পার্কোলোজোয়া ও এই উপপর্বের মধ্যে কোন সম্পর্ক নেই।

তথ্যসূত্র

বহিঃসংযোগ 

অ্যামিবোজোয়া
লোবোসা
নিয়ন্ত্রিত ওষুধ

প্রশাসনিক বা আইনগতভাবে সব ওষুধকে দুই ভাগে ভাগ করা হয়। একটি হল নিয়ন্ত্রিত ওষুধ বা কন্ট্রোলড ওষুধ, এগুলো কিনতে হলে রেজিস্ট্রার্ড ডাক্তারের প্রেসক্রিপশন লাগে; আর অপরটি হল ওভার দ্য কাউন্টার ওষুধ। এগুলো কিনতে রেজিস্ট্রার্ড ডাক্তারের প্রেসক্রিপশন লাগে না। যেমন,  জ্বর ও ব্যথা-বেদনা কমাতে  প্রদাহবিরোধী- প্যারাসিটামল, এসপিরিন; সাধারণ সর্দি কাশির ওষুধ ক্লোরফেনার‍্যামিন ইত্যাদি কিনতে রেজিস্ট্রার্ড ডাক্তারের প্রেসক্রিপশন লাগে না। এগুলো ওভার দ্য কাউন্টার ওষুধ। সাধারণত, ওষুধের দোকানে গিয়ে কাউন্টারে দাঁড়িয়ে প্রেসক্রিপশন দেখানো ছাড়াই এসব ওষুধ কেনা যায় যায় বলে এদের নামকরণ হয়েছে ওভার দ্য কাউন্টার ওষুধ। সাধারণত যে সব ওষুধের অপব্যবহার হয়, সে গুলোকে নিয়ন্ত্রিত ওষুধ বা কন্ট্রোলড ওষুধ হিসেবে গণ্য করা হয়। এগুলো কিনতে হলে রেজিস্ট্রার্ড ডাক্তারের প্রেসক্রিপশন লাগে।

বাংলাদেশে ১৯৮২ সালের জাতীয় ওষুধ নীতির মাধ্যমে ফেনসিডিল ও এলকোহলযুক্ত হোমিওপ্যাটেন্ট ওষুধসহ নেশার উপকরণরূপে ব্যবহৃত হতে পারে বা ওষুধের অপব্যবহার হতে পারে এমন কতিপয় হেলথ টনিক, ট্যাবলেট, সিরাপ ইত্যাদির উৎপাদন ও বিপণন নিষিদ্ধ করা হয়। ১৯৮৪ সালে আফিম এবং মদের বিকল্প সুরা নিষিদ্ধ করা হয়। ১৯৮৭ সালে দেশে গাঁজার চাষ বন্ধ এবং ১৯৮৯ সালে সকল গাঁজার দোকান তুলে দেয়া হয।

তথ্যসূত্র 

চিকিৎসাবিজ্ঞান
টিউবিউলিনিয়া

টিউবিউলিনিয়া () অ্যামিবোজোয়া পর্বের অন্তর্গত লোবোসা উপ-পর্বের একটি শ্রেণী বিশেষ।

বৈশিষ্ট্য 
টিউবিউলিনিয়া শ্রেণীর অন্তর্গত অ্যামিবোজোয়া প্রজাতিরা একটি চোঙের আকৃতি ধারণ করে অথবা বহু চোঙাকৃতি সিউডোপড গঠন করে চলন কার্য সম্পন্ন করে। এই সিউডোপডের মধ্য দিয়ে একটি ধারাতে দানাদার এন্ডোপ্লাজম প্রবাহিত হয় এবং কোন শাখা সিউডোপড গঠিত হয় না। এই বৈশিষ্ট্য এই শ্রেণী অন্য শ্রেণীর অ্যামিবোজোয়া থেকে পৃথক করে।

শ্রেণিবিন্যাস 

বোভি জাহ্‌ন দানাদার এন্ডোপ্লাজম দ্বারা গঠিত সিউডোপড যুক্ত সকল অ্যামিবোজোয়া প্রজাতিকে একটি শ্রেণীতে অন্তর্ভুক্ত করেছিলেন। পরবর্তীকালে অণু জীববিজ্ঞানের গবেষণা থেকে জানা যায় যে,  লোবোসা উপপর্বের বহিরাবরণযুক্ত ও কিছু বহিরাবরণবিহীন অ্যামিবোজোয়া একই শ্রেণীভুক্ত, যাদেরকে একত্রে টিউবিউলিনিয়া শ্রেণীর অন্তর্গত করা হয়।

তথ্যসূত্র

লোবোসা
টিউবিউলিনিয়া
অত্যাবশ্যকীয় ওষুধের তালিকা

অত্যাবশ্যকীয় ওষুধের তালিকা বা এসেনশিয়াল ড্রাগ লিস্ট (অথবা এসেনশিয়াল মেডিসিন লিস্ট), হল একটি জনগোষ্ঠী বা দেশের জন্য তৈরিকৃত ওষুধের একটি তালিকা, যাতে ওই জনপদ বা গোষ্ঠী বা দেশে সচরাচর যে সমস্ত রোগের প্রাদুর্ভাব দেখা যায়, সেই রোগ সমূহের জন্য নিত্য প্রয়োজনীয় সকল ওষুধ লিপিবদ্ধ থাকে। অত্যাবশ্যকীয় ওষুধের তালিকা অনুযায়ী ওই নিত্য প্রয়োজনীয় ওষুধ গুলো উৎপাদন অব্যাহত রেখে নির্দিষ্ট মূল্যে ভোক্তার কাছে সহজলভ্য করা হয়।

বিশ্ব স্বাস্থ্য সংস্থার সংজ্ঞা আনুযায়ী সেই ওষুধ গুলো অত্যাবশ্যকীয় ওষুধের তালিকায় থাকে যেগুলো একটি জনপদ বা গোষ্ঠী বা দেশের বেশিরভাগ মানুষের স্বাস্থ্য সেবার প্রয়োজন মেটাতে পারে, এবং এজন্য এ নিত্য প্রয়োজনীয় ওষুধগুলো সব সময় পর্যাপ্ত পরিমাণে যথাযত ওষুধ আকারে সহজলভ্য হতে হবে, এবং এসকল ওষুধের মূল্য সাধারণ মানুষের ক্রয় ক্ষমতার মধ্যে থাকতে হবে।

বিশ্ব স্বাস্থ্য সংস্থা ১৯৭৭ সাল থেকে শুরু করে অদ্যাবধি তাদের নমুনা অত্যাবশ্যকীয় ওষুধের তালিকা বা মডেল এসেনশিয়াল মেডিসিন লিস্ট প্রতি দুই বছর পর পর হালনাগাদ করে। বিশ্ব স্বাস্থ্য সংস্থার বর্তমান নমুনা অত্যাবশ্যকীয় ওষুধের তালিকা বা মডেল এসেনশিয়াল মেডিসিন লিস্টটি ১৯ তম এবং শিশুদের জন্য প্রনীত বিশ্ব স্বাস্থ্য সংস্থার অত্যাবশ্যকীয় ওষুধের তালিকাটি এপ্রিল ২০১৫ তে হালনাগাদকৃত। 

বাংলাদেশে ১৯৮২ সালের ওষুধনীতির সংশোধন করে জাতীয় ওষুধ নীতি-২০০৫ প্রণয়ন করে বাংলাদেশ সরকার। কিন্তু এ নীতিতে অত্যাবশ্যকীয় ওষুধের কোনো তালিকা ছিল না। ২০০৮ সালে ২০৯টি ওষুধকে অত্যাবশ্যকীয় হিসেবে নির্ধারণ করা হয়। কিন্তু নানামুখী চাপে ওই তালিকা বাস্তবায়ন করা সম্ভব হয়নি। ফলে ২১ বছর আগে নির্ধারিত ১১৭টি আইটেমের ওষুধই অত্যাবশ্যকীয়ের তালিকায় রয়ে গেছে। আবার এসব আইটেমের মধ্যে অর্ধেকেরও বেশি বর্তমানে অকার্যকর হয়ে গেছে।

তথ্যসূত্র

আরও দেখুন 
 বিশ্ব স্বাস্থ্য সংস্থা প্রণীত অপরিহার্য ওষুধের আদর্শ তালিকা

ঔষধ বিষয়ক সৃষ্টিকর্ম
বিশ্ব স্বাস্থ্য সংস্থার অপরিহার্য ঔষধ
ঔষধ প্রস্তুতি ও ব্যবহার বিজ্ঞান
অ্যামিবিডা

অ্যামিবিডা () অ্যামিবোজোয়া পর্বের লোবোসা উপ-পর্বের টিউবিউলিনিয়া শ্রেণীর টিউবিউলিনিডা বর্গের অন্তর্গত একটি পরিবার বিশেষ।

বৈশিষ্ট্য 
টিউবিউলিনিয়া শ্রেণীর অন্যান্য পরিবারের মত অ্যামিবিডা পরিবারের সদস্যরা একটি চোঙের আকৃতি ধারণ করে অথবা বহু চোঙাকৃতি সিউডোপড গঠন করে চলন কার্য সম্পন্ন করে। এই সিউডোপডের মধ্য দিয়ে একটি ধারাতে দানাদার এন্ডোপ্লাজম প্রবাহিত হয় এবং কোন শাখা সিউডোপড গঠিত হয় না। এই পরিবারের প্রজাতিদের একটি সিউডোপড চলনকার্যের প্রধান অঙ্গ হিসেবে কাজ করে।

তথ্যসূত্র

আরো পড়ুন 
 ; ;  2004: Molecular phylogeny of Amoebozoa and the evolutionary significance of the unikont Phalansterium. European journal of protistology, 40: 21-48.
  1992: Taxonomic analyses of seven species of family Amoebidae by isozymic characterization of electrophoretic patterns and the descriptions of a new genus and new species: Metamoeba n. gen. Amoeba amazonas n. sp. Archiv für protistenkunde, 142: 29-40.
  1986: The genera and possible relationships of the family Amoebidae, with special attention to comparative ultrastructure. Protistologica, 22: 301-316.
  1954: Structural and cytochemical studies of the cytoplasm in the family Amoebidae. Ohio journal of science, 54(3): 195-222. PDF 
 ; ;  1993: Description and paleoecology of a Triassic amoeba. Naturwissenschaften, 80: 566-568.
 ; ;  1987: A multinucleate amoeba, Parachaos zoochlorellae (Willumsen 1982) comb. nov., and a proposed division of the genus Chaos into the genera Chaos and Parachaos (Gymnamoebia, Amoebidae). Archiv für Protistenkunde, 134: 303-313.

টিউবিউলিনিডা
ইসলামাবাদ ইউনাইটেড

ইসলামাবাদ ইউনাইটেড () হল ইসলামাবাদের প্রতিনিধিত্বমূলক পাকিস্তান সুপার লিগের একটি ফ্রাঞ্চাইজ ক্রিকেট দল। দলটিকে ২০১৫ সালে পাকিস্তান ক্রিকেট বোর্ড (পিসিবি) কর্তৃক পাকিস্তান সুপার লিগ ক্রিকেট প্রতিযোগিতার জন্য অনুমোদন দেওয়া হয়। দলটির মালিকানায় রয়েছেন ভেঞ্চার ক্যাপিটাল লাওনিন গ্লোবাল স্পোর্টস।

ফ্রাঞ্চাইজ ইতিহাস 
২০১৫ সালে পিসিবি পাকিস্তান সুপার লিগের প্রথম উদ্বোধনী মৌসুমে ২০১৬ সালের ফেব্রুয়ারিত প্রতিনিধিত্ব করবে বলে ঘোষণা দেয়। ২০১৫ সালের ৩ ডিসেম্বরে পিসিবি পাঁচটি সিটি-ভিত্তিক এবং ফ্র্যান্চাইজিং মালিকদের সমন্বয়ে পাকিস্তান সুপার লিগের প্রথম মৌসুম উন্মোচন করেন। ইসলামাবাদ ইউনাইটেডকে ফ্রাঞ্চাইজিং ভেঞ্চার ক্যাপিটাল কোম্পানি (লাওনিন গ্লোবাল স্পোর্টস) $১৫ মিলিয়ন মার্কিন ডলারের বিনিময় কিনে নেয়।

বর্তমান দল 
তালিকায় আন্তর্জাতিক ক্রিকেটারদের গাঢ় রং দ্বারা চিহ্নিত করা হয়েছে।

 Players with international caps are listed in bold.

 Source:

পরিচালনা কমিটি এবং কোচিং স্টাফ

তথ্যসূত্র

বহিঃসংযোগ 
 Islamabad United on Twitter

 
২০১৬-এ পাকিস্তানে প্রতিষ্ঠিত
২০১৬-এ প্রতিষ্ঠিত ক্রিকেট ক্লাব
ইসলামাবাদে ক্রীড়া
ইসলামাবাদে ক্রিকেট
পাকিস্তানের ক্রীড়া ক্লাব এবং দল
জিনস, ব্রেইন এন্ড বিহেভিয়ার

জিনস, ব্রেইন এন্ড বিহেভিয়ার (জি২বি নামেও পরিচিত) একটি পিয়ার রিভিউ অনলাইন বৈজ্ঞানিক জার্নাল যা  শুধুমাত্র আচরণগত, স্নায়বিক, এবং মানসিক বংশগতির গবেষণা প্রকাশ করে থাকে। এটা ইন্টারন্যাশনাল বিহেভিয়ারাল এন্ড নিউরাল জেনেটিক্স সোসাইটির পক্ষ থেকে উইলি-ব্ল্যাকওয়েল দ্বারা প্রকাশিত হয়। জার্নালটি একটি ত্রৈমাসিক হিসাবে ২০০২ সালে প্রতিষ্ঠিত হলেও বর্তমানে মাসিক হিসেবে প্রকাশিত হয়। জি২বি একটি হাইব্রিড ওপেন এক্সেস জার্নাল হলেও, এর প্রকাশনার বিষয়বস্তু প্রকাশের দুই বছর পর অনলাইনে বিনামূল্যে প্রকাশ করা হয়।

সংক্ষিপ্ত বিবরণ এবং ইতিহাস 
জিনস, ব্রেইন এন্ড বিহেভিয়ার ইন্টারন্যাশনাল বিহেভিয়ারাল এন্ড নিউরাল জেনেটিক্স সোসাইটির পক্ষ থেকে উইলি-ব্ল্যাকওয়েল দ্বারা প্রকাশিত হয়। ভলিউম ১ ২০০২ সালে প্রকাশিত হয়েছিল এবং ত্রৈমাসিক হিসাবে প্রকাশিত থাকে। নিবন্ধের সংখ্যা বৃদ্ধি পাওয়ায় এটা দ্বি মাসিক হিসেবে প্রকাশনা শুরু করে, ২০০৬ সাল থেকে বছরে ৮ টি, এবং  ২০১৪ সাল থেকে মাসে একটি করে প্রকাশিত হচ্ছে।  নিবন্ধ গুলো উইলি অনলাইন লাইব্রেরির মাধ্যমে অনলাইনে প্রকাশিত হয় অথবা,  ১২ মাসের নিষেধাজ্ঞা পর, ইবিএসসিওহোস্ট এ। লেখক নিবন্ধটি ওপেন এক্সেস হবে কিনা তা নির্ধারণ করতে পারেন। সকল নিবন্ধ ই প্রকাশের২৪ মাস পর অনলাইনে বিনামূল্যে প্রকাশ করা হয়। জার্নালটির মূলত প্রিন্ট ও ইলেকট্রনিক উভয় সংস্করণ প্রকাশিত হত, কিন্তু ২০১৪ সাল থেকে শুধুমাত্র অনলাইনে প্রকাশিত হয়।

প্রতিষ্ঠাতা প্রধান সম্পাদক ছিলেন উইম ক্রুসো (ফ্রেঞ্চ ন্যাশনাল সেন্টার ফর সাইন্টিফিক রিসার্চ), ২০১২ সালে এন্ড্রু হোমস (ন্যাশনাল ইন্সটিটিউট অন অ্যালকোহল অ্যাবিউস অ্যান্ড অ্যালকোহলিসম) যার স্থলাভিষিক্ত হন।

অভ্যর্থনা 
তৃতীয় বৎসরের মধ্যেই, জিনস, ব্রেইন এন্ড বিহেভিয়ার ১৪০০ টি একাডেমিক গ্রন্থাগারে স্থান করে নেয় জার্নাল সাইটেশন রিপোর্টস অনুসারে ২০১৪ সালে এর ইমপ্যাক্ট ফ্যাক্টর ছিল ৩.৬৬১, র‍্যাঙ্কিং ছিল ২৫২ টি 'নিউরোসাইন্স' ক্যাটাগরির জার্নালের মধ্যে ৮০তম এবং 'বিহেভিয়ারাল সাইন্স' ক্যাটাগরির ৫১টি জার্নালের ৭ম।

যে পাঁচটি জার্নাল থেকে ২০১৫ সালে সর্বাধিক উদ্ধৃত হয়েছে তাদের মধ্যে জিনস, ব্রেইন এন্ড বিহেভিয়ার রয়েছে, তারা হল (সর্বাধিক উদ্ধৃতের ক্রম অনুসারে) পিএলওএস ওয়ান, বিহেভিয়ারাল ব্রেইন রিসার্চ, জিনস, ব্রেইন এন্ড বিহেভিয়ার, ফ্রন্টেইয়ারস ইন বিহেভিয়ারাল ব্রেইন রিসার্চ এবং সাইকো ফার্মাকোলোজি। যে পাঁচটি জার্নাল ২০১৫ সালে জিনস, ব্রেইন এন্ড বিহেভিয়ার এ প্রকাশিত নিবন্ধ থেকে সর্বাধিক উদ্ধৃতি ব্যবহার করেছে তারা হল দ্য জার্নি অব নিউরোসাইন্স, ন্যাচার, প্রসিডিং অব দ্য ন্যাশনাল একাডেমী অব সাইন্স, জিনস, ব্রেইন এন্ড বিহেভিয়ার এবং আমেরিকান জার্নাল অব হিউম্যান জেনেটিক্স।

জার্নালটি মাউস মিউট্যান্ট গবেষণা প্রকাশনার জন্য মান নির্ধারণ করেছে। বেশিরভাগ মাউস মিউট্যান্ট গবেষণায় পদ্ধতিগত ত্রুটি থাকার কারণে তা মারাত্মকভাবে ভ্রান্ত বৈজ্ঞানিক সিদ্ধান্তে উপনীত করে, 
সময়, প্রচেষ্টা এবং গবেষণার সম্পদ নষ্ট করে এবং  ত্রুটিপূর্ণ গবেষণার জন্য জীবন্ত প্রানিদের অপ্রয়োজনীয় ব্যবহারের নৈতিক সমস্যার সৃষ্টি করে। নির্ধারিত মানটি ধীরে ধীরে এ ক্ষেত্রের জন্য গ্রহণযোগ্য হয়ে উঠছে।

সার-সংক্ষেপণ ও নিবন্ধন 
জেনেস, ব্রেইন এন্ড বিহেভিয়ার যেখানে সার-সংক্ষিপ্ত ও নিবন্ধিত:

সর্বাধিক উদ্ধৃত নিবন্ধ 
ওয়েব অব সাইন্সের মতে, নিম্ন লিখিত তিনটি নিবন্ধ সর্বাধিক বার উদ্ধৃত হয়েছে (>২৫০ বার):

তথ্যসূত্র

বহিঃসংযোগ 

ইংরেজি ভাষার গবেষণা পত্রিকা
আচরণিক স্নায়ুবিজ্ঞান
মাসিক গবেষণা পত্রিকা
মধেশী জাতি

মধেশী বা মধেসি (নেপালি: मधेशी) জাতি নেপালের দক্ষিণভাগে ও বিহারের উত্তরাংশের সমতলে বসবাসকারি মানুষদেরকে বলাহয়। ভারত ও নেপালের যে অংশে মধেশী জাতি বাসকরে একত্রে সেই অঞ্চলকে মধেশ বলাহয়। মধেশ শব্দটি মধ্যদেশ শব্দের অপভ্রংশ রূপ; এবং মধেশ শব্দটি থেকেই মধেশী শব্দটির উৎপত্তি।

নেপাল ও বিহারের মধেশীদের মধ্যে সাংস্কৃতিক বা শারিরিক গঠনগত কনো তফাৎ নেই (যেমন:- ভারত ও বাংলাদেশের বাঙালি)।

ইতিহাস

প্রাচীনকালে অবাধ ও মিথিলা আলাদা-আলাদা রাজ্য ছিলো। কিন্তু ১৭০০ শতাব্দীতে নেপালের রাজা নেপালের ক্ষুদ্র-ক্ষুদ্র রাজ্যগুলিকে একত্রীকরণ শুরু করেন। এভাবে ছোটো রাজ্যগুলি জয় করার সাথেসাথে অবাধ ও মিথিলা রাজ্যের কিছু অংশও কব্জা করেন। তারপর ভারতে ইংরেজ শাসন শুরু হলে ইংরেজরা অন্য রাজ্যের সাথে অবাধ ও মিথিলা রাজ্যেও তারা দখল করে। ১৯৪৭ সালে ভারত স্বাধীনতা লাভকরে, ও ইংরেজদের দখলকৃত অবাধ ও মিথিলা ভারতের হয় এবং নেপালদ্বার জয়কৃত অংশ নেপালেই থেকেযায়। এভাবে মধেশীরার নেপাল ও ভারতের মধ্যে রাজনৈতিকভাবে আলাদা হয়ে বসবাস করছে।

ভাষা ও সাংস্কৃতি
মধেশী জাতির লোকেরা সাধারণত বিহারে উত্তরাংশে প্রচলিত ভাষায় কথা বলে অর্থাৎ মৈথিলী, ভোজপুরি, ও অবাধী এছাড়া যারা পশ্চিমবঙ্গের সীমান্ত তরাই অঞ্চলে বাসকরে তারা বাংলার উপভাষা রাজবংশী ভাষাতেও কথা বলে।

মধেশী আন্দোলন

নভেম্বর ২০১৫ সালে নেপালে সম্পূর্ণভাবে সেদেশের সংবিধান পরিবর্তন করা হয়। পরিবর্তিত সংবিধানের আগের সংবিধানে মধেশীদের যে অধিকার ছিলো পরিবর্তিত সংবিধানে তা আরো কম করা হলে নেপালের মধেশীরা সরকারের বিরুদ্ধে আন্দোলন শুরু করে। এই আন্দোলোনের কারণে ভারত সরকার ও নেপাল সরকারের মধুর সম্পর্কেও ফাটল ধরে। এই আন্দোলনে অন্তত পঞ্চাশজন লোক মারাগেছেন পুলিশের গুলিতে।

তথ্যসূত্র 

নেপালি ব্যক্তি
নেপালের জাতিগোষ্ঠী
খালিদ লতিফ

খালিদ লতিফ (), (জন্ম: ৪ নভেম্বর ১৯৮৫ করাচি) হলেন একজন পাকিস্তানি ক্রিকেটার।

একজন ডানহাতি উদ্বোধনী ব্যাটসম্যান হিসেবে লতিফের অসাধারন অধিনয়াকত্বের সুবাদে ২০০৪ সালের অনূর্ধ্ব-১৯ ক্রিকেট বিশ্বকাপ জিতে নেয়। তিনি ২০০৮ সালে জিম্বাবুয়ের বিপক্ষে ফয়সালাবাদে অনুষ্ঠিত একদিনের আন্তর্জাতিক ক্রিকেটে আত্মপ্রকাশ করেন। খালিদ ২০০৯ সালের ৩ নভেম্বর আবুধাবির শেখ জায়েদ স্টেডিয়ামে অনুষ্ঠিতব্য একদিনের আন্তর্জাতিক ম্যাচে ১১২ বলে ৬৪ রান করেন; যেখানে নিউজিল্যান্ডের বিপক্ষে ১৩৮ রানের বিশাল ব্যবধানে জয়ী হয়।

২০১০ সালের জানুয়ারীতে পার্থে অনুষ্ঠিতব্য অস্ট্রেলিয়ার বিরুদ্ধে ৫ম একদিনের আন্তর্জাতিক একটি ম্যাচ চলাকালে লতিফ পিছন থেকে দর্শকদের ধাক্কার মুখে পড়েন; যার ফলে তিনি মাটিতে পড়ে যান। পরবর্তীতে আইসিসি নিরাপত্তা ভঙ্গ করার কারণ দেখিয়ে একটি বিস্তারিত প্রতিবেদন জানতে চেয়ে ক্রিকেট অস্ট্রেলিয়াকে তলব করে।

লতিফের অসাধারণ অধিনায়কত্বের সুবাদে ২০১০ সালে এশিয়ান গেমসে  পাকিস্তান ক্রিকেট দলের স্বর্ণ পদক জিততে সাহায্য করেন।

তথ্যসূত্র

বহিঃসংযোগ
 

১৯৮৫-এ জন্ম
জীবিত ব্যক্তি
পাকিস্তানি ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
পাকিস্তানের ক্রিকেটার ন্যাশনাল ব্যাংক
পাকিস্তান থেকে এশিয়ান গেমসের প্রতিযোগী
২০১০ এশিয়ান গেমসের ক্রিকেটার
এশিয়ান গেমসের ক্রিকেটে পদক বিজয়ী
করাচি থেকে আগত ক্রিকেটার
পোর্ট কাশিম অথরিটির ক্রিকেটার
করাচি হোয়াইটসের ক্রিকেটার
করাচি ব্লুজের ক্রিকেটার
এলিড ব্যাংক লিমিটেড ক্রিকেটার
সিন্ধ ক্রিকেটার
করাচি জেব্রাসের ক্রিকেটার
করাচি ডলফিন্সের ক্রিকেটার
রাজশাহী রয়্যালসের ক্রিকেটার
ন্যাশনাল ব্যাংক অব পাকিস্তানের ক্রিকেটার
এশিয়ান গেমসে ব্রোঞ্জপদক বিজয়ী পাকিস্তানি
পোর্ট কাসিম অথরিটির ক্রিকেটার
অ্যালাইড ব্যাংক লিমিটেডের ক্রিকেটার
সিন্ধুর ক্রিকেটার
ইসলামাবাদ ইউনাইটেডের ক্রিকেটার
২০১০ এশিয়ান গেমসের পদক বিজয়ী
দুর্নীতির অভিযোগে নিষিদ্ধঘোষিত ক্রিকেটার
কুমিল্লা ভিক্টোরিয়ান্সের ক্রিকেটার
পাকিস্তানি অপরাধী
খুনের চেষ্টার দায়ে দোষী সাব্যস্ত ব্যক্তি
অপরাধের জন্য দোষী সাব্যস্ত ক্রীড়াবিদ
নেভাডা স্টেট রুট ৫৬৪

নেভাডা স্টেট রুট ৫৬৪(এসআর ৫৬৪) যুক্তরাষ্ট্রের নেভাডাতে অবস্থিত একটি রাজ্য মহাসড়ক। এসআর ৫৬৪  ৮.২২৫  মাইল (১৩.২৩৫ কি.মি.) লম্বা। পূর্ব-পশ্চিম মুখী রাস্তাটি লাস ভেগাস ভ্যালির দক্ষিণ-পূর্ব দিকে পড়েছে। রাস্তাটি হেন্ডারসন হয়ে আই-২১৫, আই-৫১৫/ ইউএস ৯৩/ইউএস ৯৫ কে যুক্ত করে লেকমেডের সাথে। এসআর ১৪৬ এর একটি অংশ নিয়ে ২০০২ সালে রাস্তাটি তৈরী করা হয়।

রাস্তার বিবরণ

লাস ভেগাস বেল্টওয়ের একটি চলতি সড়ক হিসেবে আই-২১৫, আই-৫১৫/ ইউএস ৯৩/ইউএস ৯৫ এর সংযোগ-সড়ক  থেকে এসআর ৫৬৪ এর জন্ম। সেখান থেকে রাস্তাটি লেকমেড পার্কের দিকে পূর্বদিকে চলতে থাকে তারপর হেন্ডারসন শহরতলীতে এসআর ৫৮২ কে অতিক্রম করে। হেন্ডারসনে এসআর-৫৬৪ উত্তর পশ্চিমে মোড় নিয়ে আবাসিক এলাকায় প্রবেশ করে। এরপর পূর্বদিকে লেকমেড ন্যাশনাল রিক্রিয়েশান এরিয়া হয়ে পার্কটিতে প্রবেশ করে। লেক লাস ভেগাস হয়ে রাস্তাটা পূর্বদিকে চলতে থাকে। প্রত্যেকদিন গড়ে ৫২,৫০০ টি যানবাহন চলাচল করে পশ্চিমপ্রান্ত দিয়ে।

ইতিহাস
১৯৭০ সালে এসআর ৫৬৪ কে নামকরণ করা হয়। এসআর ৪১ কে ভাগ করে দুটি রাজ্য সড়কে পরিনত করা হয়। রাস্তাটি হেন্ডারসন হয়েআই-১৫/ ইউএস ৯৩/ইউএস ৯৫ কে যুক্ত করে লেকমেডের সাথে।  রাস্তার কিছু অংশ ১৯৮৫ থেকে ১৯৮৬ সালের দিকে তৈরী করা হয়। এদিকে ১৯৮৯-৯০ সালে এসআর ১৪৬ এর ইন্টারচেঞ্জ তৈরী করা হয়। এবং ১৯৯৫-৯৬ সাল নাগাদ রাস্তাটি পুরোপুরি তৈরী হয়ে যায়। পরে আই-৫১৫ কে যুক্ত করা হয় এর সাথে। অন্যদিকে একই সময় লেকমেড এলাকা থেকে এসআর ১৪৭ কে বাদ দিয়ে এসআর ১৪৬ কে যুক্ত করা হয়।  তারপর অন্যান্য রাস্তা আই-২১৫, ইউএস ৯৩, ইউএস-৯৫ কে সময়ে সময়ে যুক্ত করা হয়।  ২০০২ সালের দিকে সব রাস্তা জুড়ে দিয়ে এসআর ৫৬৪ তৈরী করা হয়  এবং ২০০৫ সাল নাগাদ পুরো কাজ শেষ হয়।

মূখ্য অংশবিশেষ

তথ্যসূত্র

মার্কিন যুক্তরাষ্ট্রের সড়ক
যুক্তরাষ্ট্রের মহাসড়ক
নেভাডা অঙ্গরাজ্যের মহাসড়ক
ওয়াশিংটন স্টেট রুট ২২১

স্টেট রুট ২২১ (এসআর-২২১) একটি ২৫ মাইল (৪১.৭৫ কি.মি.) দীর্ঘ রাজ্য মহাসড়ক। সড়কটি যুক্তরাষ্ট্রের ওয়াশিংটনের বেন্টন কাউন্টিতে অবস্থিত। রাস্তাটি পিটারসনের ইউনি-কর্পোরেটেড কমিউনিটি কে কাউন্টি সিট প্রোসার এর সাথে যুক্ত করেছে। সেই ১৯২৬ সাল থেকেই রাস্তাটি বিদ্যমান এবং ১৯৩৭ সালে একে প্রাইমারি স্টেট হাইওয়ে-৮ই নাম দেয়া হয়। পরবর্তিতে ১৯৬৭ সালে রাস্তাটির নামকরণ বদলে এসআর-২২১ করা হয়।

রাস্তার বিবরণ 
রাস্তাটির উত্তর প্রান্তবিন্দু অবস্থিত প্রোসার এলাকার এসআর-২২ এ এবং দক্ষিণ প্রান্তবিন্দু অবস্থিত পিটারসন এলাকার এসআর-১৪ তে। রাস্তাটি মূলত এদের সংযোগসড়ক হিসেবে কাজ করে। এসআর-২২১ পিটারসনের ইউনি-কর্পোরেটেড কমিউনিটি থেকে দুই-লেন বিশিষ্ট একটি রাস্তা হিসেবে উত্তরের গ্রাম্য এলাকা ধরে চলতে থাকে। তারপর রাস্তাটি বেশ কিছু গ্রামীণ সড়ককে অতিক্রম করে পশ্চিম দিকে মোড় নেয়। আবারো সামান্য এগিয়ে উত্তর দিকে মোড় নেয়। তারপর হর্স হ্যাভেন হিল অতিক্রম করে দক্ষিণ পোসারের এসআর-২২ এ গিয়ে সমাপ্ত হয়।

প্রতি বছর ওয়াশিংটন স্টেট ডিপার্টমেন্ট অব ট্রান্সপোর্টেশান (ডব্লিউএসডিওটি) রাস্তাটিতে বেশ কিছু সার্ভে করে থাকে। ২০০৯ সালের ডব্লিউএসডিওটির পরিসংখ্যান মোতাবেক দৈনিক গড় গাড়ি চলাচলের পরিমাণ ২০০০ থেকে ২৫০০ এর মধ্যে ওঠানামা করে।

ইতিহাস 
রাস্তাটি ১৯২৬ সাল থেকেই বিদ্যমান। যদিও তখন রাস্তাটির কোন নামকরণ করা হয়নি। অতপর ১৯৬৭ সালে রাস্তাটির নামকরণ করা হয় এসআর-২২১, যদিও তার আগে ১৯৩৭ সালের দিকে এর নাম প্রাইমারি স্টেট হাইওয়ে-৮ই দেওয়া হয়েছিল। 

এসআর-২২১ যে এলাকায় অবস্থিত, সেখানে প্রতিবছর প্রচুর বাতাস প্রবাহিত হয়, যা গাড়ি চলাচলে সমস্যা করে। তাই ২০০৩,২০০৪, এবং ২০০৫ সালে রাস্তাটি বন্ধ রাখতে হয়েছিল, তখন হর্স হ্যাভেন হিল এলাকায় ধুলা উড়ে দৃষ্টিসীমা শুন্যে নেমে এসেছিল।

মূখ্য অংশবিশেষ 
পুরো রাস্তাটি ইউনি-কর্পোরেটেড বেন্টন কাউন্টিতে অবস্থিত।

তথ্যসূত্র

বহিঃসংযোগ 

 WSDOT Traffic Camera
 State Route 221 – Highways of Washington State

মার্কিন যুক্তরাষ্ট্রের সড়ক
যুক্তরাষ্ট্রের মহাসড়ক
ওয়াশিংটন অঙ্গরাজ্যের মহাসড়ক
হরিপ্ৰসাদ বরুয়া

হরিপ্ৰসাদ বরুয়া () আসামের একজন প্ৰসিদ্ধ প্রকৌশলী, সু-সাহিত্যিক, শিক্ষাবিদ তথা প্ৰশাসক । তিনি স্বাধীনোত্তর আসামের প্ৰথম প্রধান প্রকৌশলী এবং মুখ্য সচিব ছিলেন।

প্ৰারম্ভিক জীবন

হরিপ্ৰসাদ বরুয়ার জন্ম হয় ১৮৮৯ সালের ১১ এপ্ৰিল তারিখে গোলাঘাট জেলার খুমটাইত। তিনি ১৯০৪ সালে গোলাঘাট বেজবরুয়া স্কুল থেকে প্ৰথম বিভাগে প্ৰবেশিকা পরীক্ষায় ঊত্তীৰ্ণ হওয়ার পর ১৯০৭ সালে কটন মহাবিদ্যালয় থেকে এফ.এ. পরীক্ষায় ঊত্তীৰ্ণ হন। তারপর তিনি কলকাতা গিয়ে শিবপুরের বেঙ্গল সিভিল ইঞ্জিনীয়ারিং কলেজ থেকে ১৯১৫ সালে দ্বিতীয় শ্ৰেণীতে প্ৰথম স্থানলাভ করে বি.ই. পরীক্ষা পাস করেন।

কৰ্মজীবন

হরিপ্ৰসাদ বরুয়া প্ৰথমে আসাম সরকারের ইঞ্জিনীয়ারিং বিভাগে এপ্ৰেন্টিস ইঞ্জিনীয়ার হিসাবে যোগদান করেন। ১৯১৬ সালে তিনি Imperial and Provincial Service of Engineers এ যোগদান করেন। এই সেবাকে পরবর্তীতে ভারতীয় ইঞ্জিনিয়ারিং সেবা (Indians Service of Engineers, সংক্ষেপে ISE) বলে নামকরণ করা হয়। এই সম্মান লাভ করা মুষ্টিমেয় ভারতীয়র ভিতর বরুয়া অন্যতম এবং অসমীয়ার ভিতর প্ৰথম। ১৯১৮ সালে সহকারী ইঞ্জিনীয়ার এবং ১৯২৮ সালে ভারপ্রাপ্ত ইঞ্জিনীয়ার পদোন্নতি হয়। তিনি মাৰ্চ, ১৯৩০ থেকে জুন, ১৯৩১ পর্যন্ত, পুনের ১৯৩৪ সাল থেকে গড়কাপ্তানি বিভাগের অতিরিক্ত সচিব এবং সহকারী মুখ্য ইঞ্জিনীয়ার হিসাবে কাৰ্যনিৰ্বাহী ছিলেন। ভারত স্বাধীন হওয়ার পর তিনি আসামের মুখ্য ইঞ্জিনীয়ার এবং রাজ্যের গড়কাপ্তানী সচিব হয়েছিলেন।

অবদান
হরিপ্ৰসাদ বরুয়া আসামের বানপানীর সমস্যাটির প্ৰতি গভীরভাবে মনোনিবেশ করেছিলেন। তার জনপ্ৰিয় বিজ্ঞান জেউতি ম্যাগাজিনে সেই সম্পৰ্কে একটি প্ৰবন্ধ লিখেছিলেন।

সাহিত্য চৰ্চা
হরিপ্ৰসাদ বরুয়া শিশু-সাহিত্যিক হিসেবেও জনপ্ৰিয় ছিলেন । তার প্ৰকাশিত গ্রন্থসমূহ হল- মইনা, একপক্ষ, বিরচতীয়ার দেশ এবং অঙ্ক-ধারাপাত । অপ্ৰকাশিত গ্রন্থ- আদি অন্ত, আগুয়ান এবং এখন চিঠি । এছাড়াও সাহিত্য এবং বিজ্ঞান বিষয়ের ভালেমানের প্ৰবন্ধ বিভিন্ন ম্যাগাজিনের পাতায় প্রকাশিত হয়েছে। তিনি ১৯৫৮ সালে তিনিচুকীয়া তে অনুষ্ঠিত অসম সাহিত্য সভার বিজ্ঞান অধিবেশনের সভাপতি ছিলেন এবং ১৯৬৮-৭০ সালে অসম বিজ্ঞান সমিতির সভাপতি ছিলেন ।

অন্যান্য অবদান

শিলং এর মুকুল ক্লাব, অসম ক্লাব, বিজ্ঞান পরিষদ ইত্যাদি অনুষ্ঠানের সাথে হরিপ্ৰসাদ বরুয়া জড়িত ছিলেন । তার প্রচেষ্টাতে ১৯৫৩ সালে শিলং এ অসম সাহিত্য সভার দ্বাবিংশ অধিবেশটি অনুষ্ঠিত হয়েছিল । গুয়াহাটি বিশ্ববিদ্যালয় স্থাপনের ক্ষেত্ৰে বরুয়ার যথেষ্ট অবদান আছে । শিলঙে ‘গণেশ দাস চিকিৎসালয়’ স্থাপনের জন্য তার অগ্রণী ভূমিকা ছিল । তার প্ৰচেষ্টাতে শিলং এ রেডক্ৰস হস্পিটেল এবং মাতৃ মংগল কেন্দ্ৰ স্থাপন করা হয় । হরিপ্ৰসাদ বরুয়াকে আসামের রেডক্ৰস সোসাইটির জনক বলা হয়।

মৃত্যু

১৯৭৪ সালের ১৩ জানুয়ারীতে হরিপ্ৰসাদ বরুয়ার মৃত্যু হয় ।

তথ্যসূত্ৰ

 
 "প্ৰান্তিক ১৬-৩১ মাৰ্চ ২০১১ সংখ্যা"-সুৰেণ শইকীয়াৰ প্ৰবন্ধ (পৃঃ ৪৫, ৪৬)

অসমীয়া শিক্ষাবিদ
ভারতীয় বিজ্ঞানী
আসামীয় বিজ্ঞানী